Diari Oficial de la Generalitat Valenciana


Sumari del DOGV 3270, del 23-06-1998 (1998/4135)

RESOLUCIÓ de 6 de maig de 1998 de la Direcció General de Funció Pública, per la qual s'executa la interlocutòria de data 24 de setembre de 1997, del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3270

Data del DOGV
:   23-06-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/4135


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 6 de maig de 1998 de la Direcció General de Funció Pública, per la qual s'executa la interlocutòria de data 24 de setembre de 1997, del Tribunal Superior de Justícia de la Comunitat Valenciana. [1998/4135]
  
Vista la interlocutòria de data 24 de setembre de 1997, dictada per la Sala Contenciosa Administrativa, Secció Segona, del Tribunal Superior de Justícia de la Comuniat Valenciana, en el recurs de súplica presentat per la Sra. Elvira de Torres Latorres, contra la interlocutòria de la mateixa Sala de data 10 de desembre de 1996 en relació amb la sentència núm. 67/1995 de 31 de gener de 1995, del Tribunal de Justícia esmentat, recaiguda en el recurs núm. 02/0001064/1992, per la qual s'acorda.
  
"S'estima en parte el recurs de súplica, concretant-se els drets de l'actora en el pagament de les diferències retributives entre el lloc que ha ocupat i el que hauria d'haver ocupat, des que hagué de prendre'n possessió si li haguera estat adjudicat fins que la representacio de la Generalitat va presentar escrit posant de manifest la impossibilitat d'executar la sentència en els mateixos termes, amb els interessos corresponents d'acord amb el que estableix l'article 921 de la LEC, així com els efectes jurídics derivats d'entendre que la recorrent ocupà durant el període indicat el lloc que li hagué de ser adjudicat."
  
Vista la Resolució de 7 de gener de 1992, de la Direcció General de Funció Pública, de la Convocatòria 192/91 DOGV núm. 1706 de 20 de gener de 1992, a què fa referència l'esmentada sentència 67/1995, en la qual expressament es diu: "Els adjudicataris dels llocs hauran de prendre possessió previ cessament en la destinació actual, en el termini assenyalat en l'article 28 del Decret 69/86, de 2 de juny.»
  
Vist que l'escrit en què la representació de la Generalitat va posar de manifest la impossibilitat d'executar la sentència 67/1997 en els mateixos termes, es va presentar el dia 4 de setembre de 1995.
  
En virtut del que disposen els articles 118 de la Constitució espanyola i 17.2 de la Llei Orgànica del Poder Judicial, segons els quals és obligatori el compliment de les sentències i altres resolucions fermes de jutges i tribunals, i fent ús de les competències que legalment tinc conferides, resolc
  
Primer
  
Pagar a la Sra. Elvira de Torres Latorre, NRP 64584534 F0, les diferències retributives entre el lloc que ha ocupat i el lloc 9235 "Cap de Secció d'Ordenació Laboral", des que hagué de prendre'n possessió si li haguera estat adjudicat per Resolució de 7 de gener de 1992 de la Direcció General de Funció Pública, publicada en el DOGV núm. 1706 de 20 de gener de 1992, fins que la representació de la Generalitat va presentar escrit posant de manifest la impossibilitat d'executar la sentència núm. 67/1995, a càrrec de l'aplicació pressupostària corresponent de la Conselleria d'Ocupació, Indústria i Comerç.
  
Segundo
  
Reconéixer a la Sra. Elvira de Torres Latorre els efectes jurídics que es deriven d'entendre que va ocupar durant el període indicat en l'apartat anterior el lloc de treball núm. 9235 esmentat.